Gandia acoge este fin de semana la XI edición del festival familiar Sona Baixet
10 abril 2025

## Gandia acoge este fin de semana la XI edición del festival familiar Sona Baixet10 abril 2025Última actualización: 10 abril 2025

![](../gestion/img/48dc88a46a8bf501336298ce5c111d25d316d15cd31fadea3bba9e0557e46097.jpeg)  
  

La regidora delegada de _Cultura,_ **Balbina** _**Sendra**__, acompanyada per la representant del_ Teatre _Raval,_ **Isa Cogollos,** ha presentat aquest matí en roda de premsa una nova edició del _Sona_ Baixet Fest.

Un esdeveniment culturalment divers, adreçat al públic infantil, per a compartir en família. El **dissabte 12 i diumenge 13 d’abril**, al llarg de tot el dia, diversos espais del Teatre del Raval acolliran concerts, arts escèniques, tallers, animacions i cinema. Esta serà una bona oportunitat per a conèixer l’**ecorehabilitació** de l’edifici, ja que les plantes renovades seran obertes al públic per primera vegada. Al carrer, si l’oratge ho permet, s’habilitarà un **Gastroespai** de la mà de **Ca Saforaui**. En cas de pluja, es traslladarà a l’interior del teatre.

Sendra ha volgut agrair als organitzadors aquesta iniciativa dedicada als més menuts de la casa. “_Són moltes les famílies que s'acosten cada any a gaudir de la programació, tant de Gandia i la comarca, com turistes que aquests dies ens visiten. Per aquesta raó, el Sona Baixet és també un atractiu turístic_”.

Cogollos ha volgut agrair la implicació de l'Ajuntament i ha informat que en aquesta edició i, després de les obres de reforma, s'han distribuït les diferents activitats a diversos espais.

Tant dissabte com diumenge, **El Triangulista** farà de mestre de cerimònies, donant pas a la programació, la qual començarà a les 11h00 hores amb un taller d’art impartit per **Factoria Artis3** i un altre de circ amb **Spiracle**. Seguidament, tindran lloc les actuacions de la clown **Bufoneta**, amb el seu _Cabaret Kid’s_, i de la companyia **Proyecto Caravana** amb l’espectacle de titelles _La princesa o segons com es mire_. Abans de dinar, la xicalla gaudirà de la curiosa proposta sobre rodes del **Professor Karoli**, guardonada amb el Premi Zirkólika 2014 al Millor Espectacle de Circ per votació popular; i de _Por Norma_, una versió “a mida” del conte de Hänsel i Gretel narrat per José Carlos Soto (**Teatro Reforma**) mitjançant jocs de paraules i “metroflèxia”.

A partir de les 14h00 hores, el Gastroespai oferirà un **dinar popular** al carrer (cal adquirir els tiquets de menjar prèviament, al web o a la taquilla), amenitzat per El Triangulista.

A les 16h00, es projectarà a la sala del teatre, la pel·lícula d’animació **Vainilla**, una història plena de sensibilitat i coratge que combina el 2D amb imatges reals. L’acompanyen altres quatre curtmetratges sobre l’acceptació dels propis orígens i allò que ens fa únics i diferents. Alhora, **Factoria Artis3** i **Spiracle** tornaran a impartir els seus tallers.

A les 17h00, **Dani Miquel**, l’artista referent de la música per a xiquets i xiquetes, ens oferirà un concert en format trio ple de màgia, energia i cançons que han acompanyat diverses generacions. Paral·lelament, hi haurà una nova ocasió de veure l’espectacle de **Teatro Reforma**; i seguidament, per a finalitzar, els de **Professor Karoli** i **Proyecto Caravana**.

Tant **Bufoneta** com **Els** **Fantasmes del Raval**, s’encarregaran d’animar les transicions entre espectacles, de manera que els assistents no tindran ni un minut d’avorriment.

Els abonaments que donen accés al festival tot el cap de setmana ja s’han exhaurit, però encara queden disponibles entrades de dia per al dissabte i el diumenge, de venda anticipada al web de Sona Baixet per 12€, i per 16€ en taquilla. Els menors de 0 a 3 anys entraran debades.

[Twittear](https://twitter.com/share)